عبد الرحمن بن محمد بن خلدون أبو زيد ولي الدين الحضرمي الإشبيلي (تولد ف تونس لعاصمة ف 27 ماي 1332 - مات ف لقاهرة ف 1406) و لي معروف بسميًت بن خلدون, كان مؤرًخ تونسي, ومشهور حيث كيتعتابر هو اللي أسس بزاف د لعلوم بحال السوسيولوجيا و الديموݣرافيا. كبر بن خلدون فتونس وتخرًج من جامعة الزيتونة, وموراها تسارا ف لمغرب لكبير و لأندلس وكون راسو وخدا بزاف د لمناصب. كان حافظ لقرآن وقاري علوم لأحياء ولفلسفة وتا لقتصاد, وداكشي اللي كان تيخلًي بزاف د لملوك يبغيوه ويعرضو عليه لبلدانهم باش يݣلس معاهم فلمجالس لعلمية. أشهر كتاب كتب بن خلدون سميتو المقدمة, وهو كتاب بحال موسوعة فيه معلومات على بزاف د لحوايج على علم لإجتماع, بحال شناهو مفهوم الدولة وعلاش الدول تيمشيو ويجيو, وشنو هو مفهوم قبيلة وكيفاش كيتطور بنادم و لمجتمع. بن خلدون عاش اللخر د حياتو فمصر, وكان هو لقاضي ديالها, وبقا تما حتى مات وتدفن فباب النصر فلقاهرة ف 1406. تمتال د ابن خلدون فلجزائر دينار ديال تونس فيها تصويرة ابن خلدون